Student vas oor kamermaat se moordUitsig oor die stad vanaf TUT se kampus in Pretoria-Wes (Argieffoto) ŉ Derdejaarstudent wat landbou aan die Tshwane Universiteit van Tegnologie studeer, is in hegtenis geneem in verband met sy kamermaat se dood. Willa de Ruyter, woordvoerder van TUT, het gesê die instansie betreur die afsterwe van die 22-jarige student. Hy is Vrydag in die vroeë oggendure dood. “Die tragiese voorval het by Lezard-manskoshuis op die universiteit se kampus in Pretoria-Wes plaasgevind,” het sy gesê. “Die verdagte en die oorledene het glo baklei.” Die oorledene was ŉ derdejaarstudent in elektriese ingenieurswese. Die verdagte sal na verwagting Maandag in die hof verskyn.